Diari Oficial de la Generalitat Valenciana


Sumari del DOGV 3899, del 18-12-2000 (2000/9739)

ORDRE de 17 d'octubre de 2000, de la Conselleria de Cultura i Educació, per la qual es transforma el centre privat d'Educació Infantil, Primària i Secundària, El Drac de Torrent, en centre integrat de música de grau elemental.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9739


Data del document
:   27-10-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Torrent
    * ensenyament primari

ORDRE de 17 d'octubre de 2000, de la Conselleria de Cultura i Educació, per la qual es transforma el centre privat d'Educació Infantil, Primària i Secundària, El Drac de Torrent, en centre integrat de música de grau elemental. [2000/9739]
  
L'expedient l'ha iniciat el representant de la titularitat del centre, en sol·licitud de transformació en centre integrat de música de grau elemental.
  
A partir de l'entrada en vigor de l'Ordre de 16 de setembre de 1996 (DOGV de 18.11.96), el centre va quedar autoritzat per a fer ensenyaments d'Educació Infantil, Primària i Secundària Obligatòria.
  
La Direcció Territorial de Cultura i Educació de València ha considerat procedent accedir al que se sol·licita, ja que la Inspecció Educativa i la Unitat Tècnica de Construccions han emés els corresponents informes favorables.
  
Vista la disposició addicional primera del Reial Decret 389/1992, de 15 d'abril, on s'establix els requisits d'instal·lacions i condicions materials que han de reunir els centres integrats d'Ensenyaments d'Educació Primària i grau elemental de música.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 389/1992, de 15 d'abril (BOE de 28.04.92), pel qual s'establixen els requisits mínims dels centres que impartisquen ensenyaments artístics i el Reial Decret 321/1994, de 25 de febrer (BOE de 06.04.94) sobre autoritzacions de centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar, al següent centre privat d'Educació Infantil, Primària i Secundària l'obertura i funcionament com a centre integrat d'ensenyaments musicals de grau elemental i Primària.
  
Denominació genèrica: Centre d'Educació Infantil, integrat d'Educació Primària i Grau Elemental de Música i Educació Secundària
  
Denominació específica: El Drac
  
Titular: Sociedad Cooperativa Valenciana, El Drac
  
Domicili: c/ Méndez Núñez, 21
  
Localitat: Torrent-El Vedat
  
Província: València
  
Codi: 21018325
  
Segon
  
El centre impartirà les següents especialitats de música de grau elemental que tindran plena validesa acadèmica oficial: Piano, Violí, Flauta Travessera, Clarinet, Trompeta, Saxòfon i Percussió.
  
Disposicions addicionals
  
Primera
  
La direcció territorial de Cultura i Educació de València establirà, en el termini màxim de dos mesos i per resolució, el Conservatori de la xarxa pública al qual el present centre, amb els seus nous ensenyaments musicals, quedarà adscrit a efectes administratius.
  
Segona
  
Dita autorització, els efectes de la qual s'entendran des de l'inici del curs 2000/2001, donarà llocsa la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació o publicació, segons corresponga.
  
València, 17 d'octubre de 2000
  
El conseller de Cultura i Educació
  
Manuel Tarancón Fandos